ԱՄՓՈՓԱԹԵՐԹ
ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2023 ԹՎԱԿԱՆԻ ՆՈՅԵՄԲԵՐԻ 9-Ի N 1946-Ն ՈՐՈՇՄԱՆ ՄԵՋ ԼՐԱՑՈՒՄՆԵՐ ԵՎ ՓՈՓՈԽՈՒԹՅՈՒՆՆԵՐ ԿԱՏԱՐԵԼՈՒ ՄԱՍԻՆ» ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԾԻ ՎԵՐԱԲԵՐՅԱԼ ՀՀ ՊԵՏԱԿԱՆ ԳԵՐԱՏԵՍՉՈՒԹՅՈՒՆՆԵՐԻ ԿՈՂՄԻՑ ՆԵՐԿԱՅԱՑՎԱԾ ԴԻՏՈՂՈՒԹՅՈՒՆՆԵՐԻ ԵՎ ԱՌԱՋԱՐԿՈՒԹՅՈՒՆՆԵՐԻ ՄԱՍԻՆ

	1. ՀՀ էկոնոմիկայի նախարարություն
	20.05.2026թ.

	
	06/12537-2026

	Էկոնոմիկայի նախարարությունը, քննարկելով Պետական եկամուտների կոմիտեի ս․թ․ մայիսի 14-ի № 01/3-2/29536-2026 գրությամբ ներկայացված՝ ««Հայաստանի Հանրապետության կառավարության 2023 թվականի նոյեմբերի 9-ի N 1946-Ն որոշման մեջ լրացումներ և փոփոխություններ կատարելու մասին» Հայաստանի Հանրապետության կառավարության որոշման նախագիծը, հայտնում է, որ նախագծի վերաբերյալ իր իրավասությունների շրջանակում դիտողություններ և առաջարկություններ չունի։ 
	 Ընդունվել է ի գիտություն:

	2. ՀՀ ֆինանսների նախարարություն
	26.05.2026թ.

	
	01/2-1/13629-2026

	«Հայաստանի Հանրապետության կառավարության 2023 թվականի նոյեմբերի 9-ի թիվ 1946-Ն որոշման մեջ լրացումներ և փոփոխություններ կատարելու մասին» ՀՀ կառավարության որոշման նախագծի (այսուհետ՝ Նախագիծ) վերաբերյալ հայտնում ենք հետևյալը:
Նախագծով նախատեսվում է վթարի կամ անհաղթահարելի ուժի հետևանքով ապրանքների ոչնչացման կամ անվերադարձ կորստի, ինչպես նաև դրանց փոխադրման կամ պահպանման բնականոն պայմաններում առաջացած բնական կորստի փաստի ճանաչման հետ կապված գործող կարգավորումները կիրառելի դարձնել նաև էլեկտրոնային առևտրի ապրանքների նկատմամբ։
Նախագծով նախատեսվում է նաև կատարել մի շարք տեխնիկական բնույթի փոփոխություններ։ Առաջարկվում է գործող որոշմամբ հաստատված հավելվածի 4-րդ կետից հանել «ներքոբերյալ» բառը՝ համապատասխան նախադասությունը հստակեցնելու նպատակով, սակայն նշված փոփոխությունը բավարար չէ հստակություն ապահովելու համար: Ուստի, առաջարկում ենք նույն կետում նաև հստակեցնել դիմումը մաքսային մարմին ներկայացնող անձին, իսկ դրա անհնարինության կամ ոչ կարևորության դեպքում «ներկայացնում» բառը փոխարինել «ներկայացվում» բառով։
	Ընդունվել է: Կատարվել են համապատասխան փոփոխություններ:

	3. ՀՀ արդարադատության նախարարություն
	17.08.2026թ.

	
	/27.4.3/43508-2026

	«Հայաստանի Հանրապետության կառավարության 2023 թվականի նոյեմբերի 9-ի N 1946-Ն որոշման մեջ լրացումներ և փոփոխություններ կատարելու մասին» Հայաստանի Հանրապետության կառավարության որոշման նախագծի վերաբերյալ դիտողություններ  չունենք։
Միևնույն ժամանակ, իրավական ակտի ընդունման կապակցությամբ հարկ է նկատի ունենալ, որ «Մաքսային կարգավորման մասին» օրենքում լրացումներ և փոփոխություններ կատարելու մասին» 2026 թվականի մարտի 4-ի ՀՕ-84-Ն օրենքի 22-րդ հոդվածի 2-րդ մասի համաձայն՝ սույն օրենքով նախատեսված իրավական ակտերն ընդունվում են սույն օրենքն ուժի մեջ մտնելուց հետո՝ վեց ամսվա ընթացքում։

